פייסבוק חוגגת 11 אלף בוטים במסנג'ר עם פיצ'רים חדשים | גיקטיים
פייסבוק חוגגת 11 אלף בוטים במסנג’ר עם פיצ’רים חדשים
יניב אביטל | בתאריך 04 ביולי 2016	3 תגובות מדיה חברתית
תאהבו אותם או תשנאו אותם, הבוטים כבר פה עם כל הכח. בשלושה חודשים בלבד הושקו בפייסבוק יותר מ-11 אלף בוטים ועל פי החברה יותר מ-20 אלף מפתחים כבר עובדים על הבאים. הנה הפיצ’רים החדשים בפלטפורמה שלה
אתה מבין, וודי?
מנכ”ל מיקרוסופט, סאטיה נאדלה, אמר ש”בוטים הם האפליקציות החדשות”; הציניקנים אמרו שזה טרנד חולף, אבל עם המספרים אי אפשר להתווכח. פייסבוק חושפת עדכון גרסה חדש לפלטפורמת הבוטים במסנג’ר שלה ומדווחת על לא פחות מ-11 אלף בוטים שזמינים לשימוש באקוסיסטם שלה ועוד לא מעט שנמצאים בפיתוח.
11 אלף בוטים כבר כאן. עשרות אלפים בדרך?
בהודעה שפרסם דיוויד מרכוס, סגן נשיא בכיר בפייסבוק האחראי על המסנג’ר, הוא חושף כי מאז שפייסבוק הציגה את פלטפורמת הבוטים שלה לפני כשלושה חודשים, הושקו בה כ-11 אלף בוטים. בנוסף, ציינה החברה כי 23 אלף מפתחים כבר נרשמו למנוע הבוטים מבוסס ה-NLP שפיתח Wit.ai – סטארטאפ שרכשה פייסבוק לפני כשנה וחצי. אמנם המספרים מרשימים – אבל לפחות בינתיים מדובר בהתלהבות שמורגשת בעיקר בצד של המפתחים והחברות ופחות בצד של המשתמשים.
קשה להאשים את המשתמשים, כי לפחות הדור הראשון של הבוטים מציג חוויית משתמש בינונית למדי, פעולה איטית, תשובות לא רלוונטיות ומנגנון NLP – עיבוד שפה טבעית – בסיסי שלא תמיד מתפקד.
פיצ’רים חדשים בפלטפורמה
חוץ ממספר הבוטים והמפתחים שמעורבים בפלטפורמה, ציין מרכוס עוד מספר שיפורים ופיצ’רים חדשים. ראשית, השיקה פייסבוק מנגנון פידבק לגבי כל בוט, שכולל גם דירוג וגם מקום להערות של המשתמשים. משהו בסגנון מערכת הדירוג שמוכרת לנו מחנויות האפליקציות. עם זאת, לפחות בשלב הראשון, הדירוג לא יהיה נגיש לכל המשתמשים אלא רק למפתחים; פיצ’ר Quick Replies – מציג כפתורי בחירה זמניים למשתמשים, כדי לחסוך להם זמן; תפריט קבוע – תפריט שזמין בכל רגע ומציג למשתמשים אפשרויות פופולאריות כמו לחזור לתחילת השיחה ולהתחיל הזמנה חדשה; אינטגרציה של חשבונות – פייסבוק תאפשר למשתמשים לחבר את החשבון שלהם באתרים השונים עם הפייסבוק, כך שהבוט יוכל לקבל מידע רלוונטי ולהציע הצעות בהתבסס על הפרופיל של המשתמש. כך למשל אם הבוט יתממשק עם חשבון האמזון שלכם, לא תצטרכו להקליד כתובת והוא יוכל להציג לכם מוצרים שחיפשתם בעבר ונמצאים עכשיו במבצע; עוד חידוש הוא תמיכה בתוכן דוגמת וידאו, גיפים וקובצי אודיו. כן, מעכשיו, תוכלו להזמין טיסה ולקבל אמוג’י מחייך כאישור הזמנה.
הבוטים הגיעו לישראל ואחד מהם כבר הזמין לנו ארוחת צהריים
בוט-עורך-דין ביטל למשתמשים שלו יותר מ-160 אלף דוחות
׳׳בוטים הם האפליקציות החדשות׳׳
3 תגובות על "פייסבוק חוגגת 11 אלף בוטים במסנג’ר עם פיצ’רים חדשים"
יש את זה כבר ממזמן בטלגרם
א4444
“בוט” זה בעצם “אפליקציה” שזה בעצם “תוכנה” אבל מה, יש מונח חדש שאפשר להרוויח כסף מלדבר עליו
שווה לבדוק את חברת צטבוטים הישראלית. פיתחו מערכת מאוד מעניית לבניית צ’טבוטים מורכבים. http://chatbotim.com/features.html
עקבו אחרי bot bot
עקבו אחרי צ'ט בוט צ'ט בוט
עקבו אחרי צ'ט בוטים צ'ט בוטים
עקבו אחרי צ'טבוט צ'טבוט
הבא פייסבוק חוגגת 6 שנים במתיחת פנים עם מעל ל-400 מליון משתמשים
קודם פייסבוק זה רק תירוץ